**ขอประชาสัมพันธ์**

**การรับลงทะเบียนเพื่อขอรับเงินเบี้ยยังชีพผู้สูงอายุประจำปีงบประมาณ พ.ศ. ๒๕๖๔   
ขององค์การบริหารส่วนตำบลดาโต๊ะ**

ตั้งแต่ เดือนตุลาคม ๒๕๖๒ – เดือนพฤศจิกายน ๒๕๖๒ และเดือนมกราคม ๒๕๖๓ – เดือนกันยายน ๒๕๖๓ องค์การบริหารส่วนตำบลดาโต๊ะ ขอเชิญชวนให้ผู้สูงอายุที่มีอายุครบ ๖๐ ปีบริบูรณ์ ที่ยังไม่เคยมาลงทะเบียนขอรับเงินเบี้ยยังชีพผู้สูงอายุ และผู้สูงอายุที่มีจะมีอายุครบ ๖๐ ปีบริบูรณ์ ในปีงบประมาณ ๒๕๖๔ นับจนถึงวันที่ ๑ กันยายน ๒๕๖๔ **(เกิดก่อนวันที่ ๒ กันยายน ๒๕๐๔)**

**ที่มีคุณสมบัติ ดังนี้**

1. มีภูมิลำเนาในเขตพื้นที่ตำบลดาโต๊ะ ที่ยังไม่ได้ลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี
2. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น

*\*\*\* ผู้ที่ประสงค์รับเบี้ยยังชีพผู้สูงอายุให้ลงทะเบียน เพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่****เดือนตุลาคม ๒๕๖๒ – เดือนพฤศจิกายน ๒๕๖๒ และเดือนมกราคม ๒๕๖๓ – เดือนกันยายน ๒๕๖๓*** *ด้วยตนเอง หรือ มอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน ณ องค์การบริหารส่วนตำบลดาโต๊ะ \*\*\**

**โดยมีหลักฐานตามที่ทางราชการกำหนด ดังนี้**

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย
2. ทะเบียนบ้านฉบับเจ้าบ้าน (ที่เป็นปัจจุบัน)
3. สมุดบัญชีเงินฝากธนาคารในนามผู้มีสิทธิ / ผู้ได้รับมอบอำนาจจากผู้มีสิทธิ

สำหรับเตรียมการรองรับการจ่ายเงินเบี้ยยังชีพ / ธนาคารกรุงไทยจะไม่เสียค่าธรรมเนียมการโอนเงิน

ในการยื่นคำขอลงทะเบียนรับเงินเบี้ยยังชีพผู้สูงอายุ ผู้สูงอายุจะต้องแสดงความประสงค์ขอรับเงินเบี้ยยังชีพผู้สูงอายุโดยวิธีใดวิธีหนึ่ง ดังต่อไปนี้

1. รับเงินสดด้วยตนเอง
2. รับเงินสดโดยบุคคลที่ได้รับมอบอำนาจจากผู้มีสิทธิ
3. โอนเงินเข้าบัญชีเงินฝากธนาคารในนามผู้มีสิทธิ
4. โอนเงินเข้าบัญชีเงินฝากธนาคารในนามบุคคลที่ได้รับมอบอำนาจจากผู้มีสิทธิ

**ทั้งนี้ เพื่อเตรียมการรองรับในการจ่ายเงินเบี้ยยังชีพผู้สูงอายุหากมีการแก้ไขเปลี่ยนแปลงระเบียบ เรื่องการขอรับเงิน จึงขอความร่วมมือผู้สูงอายุที่มาลงทะเบียนทุกท่านให้ระบุเลขบัญชีเงินฝากธนาคารในนามผู้มีสิทธิ หรือในนามบุคคลที่ได้รับมอบอำนาจจากผู้มีสิทธิในแบบคำขอลงทะเบียนให้ชัดเจน แม้ผู้มีสิทธิจะมีความประสงค์ขอรับเงินเบี้ยยังชีพผู้อายุเป็นเงินสดก็ตาม**